Bobby en Karlien se nuwe avontuur | SARIE
FOTO Instagram / @karlienvanjaarsveld	Verwante Artikels
Bobby & Lindy se CASH CALL BACK op Smile 90.4FM
Karlien van Jaarsveld wys haar dansmaat
Bobby en Karlien se nuwe avontuur	deur Fanie Cronjé
“Eerlik, rou, sonder pretensie,” beskryf Karlien van Jaarsveld die TV-program Bobby en Karlien: In jou skoene. Dié bekende broer en suster nooi ons om deel te word van hul wêreld vanaf Woensdag, 11 Januarie, op die leefstylkanaal VIA (DStv-kanaal 147).
Dié program is nie net nog ŉ werklikheidsreeks soos Keeping Up with the Kardashians of The Osbournes nie.
Bobby en Karlien se lewe word gedokumenteer ja, en ons gaan beslis in hul private wêreld ingenooi word. Maar in elke episode word die twee deur hul naaste familielede uitgedaag om sekere take te verrig en ander mense in die proses te help. Dít is niks vreemds vir die Van Jaarsvelds nie, want hulle is al vir lank betrokke by liefdadigheidswerk. Nou word ons genooi om te kyk wat hulle doen.
Gaan ons die ware Bobby en Karlien sien?
Karlien sê: “In die reeks voel ek vir die eerste keer gemaklik en net myself. Ons kan net wees wie ons is en niemand kan ons woorde verdraai nie. Dis eerlikwaar die gunsteling-ding wat ek nóg in my loopbaan gedoen het, dis my passie. Mense wat swaarkry consume my hele hart en dis waar ek wil wees: Hoe hulle lewe, wat hul storie is. Ek is absoluut mal oor al die mense wat ek ontmoet, want dis waaroor die lewe regtig gaan, eerlik, rou en sonder pretensie.”